Foto: Getty Images «Lill» klubining yarimhimoyachisi Nikolya Pepe Fransiya chempionatining eng yorqin kashfiyoti bo‘lib turibdi. Futbolchi Liga 1 doirasida 23ta o‘yin o‘tkazib, 16ta gol urgan va 11ta golga hammualliflik qilgan. «Gol+pas» tizimi bo‘yicha Pepe 27 ochko jamg‘arib, Neymardan (20 ochko) ancha o‘zib ketgan, Mbappedan esa atigi 1 ochko ortda bormoqda. Qayd qilish joizki, Pepe Fransiya chempionati to‘purarlari bahsida 16ta gol bilan 2-o‘rinni egallab turibdi. Peshqadam – 18ta gol urgan Kilian Mbappe.